b'\n_START_ARTICLE_\nZbornik Zimske pomo\xc4\x8di\n_START_PARAGRAPH_\nZbornik Zimska pomo\xc4\x8d je bibliografska publikacija dobrodelne organizacije za pomo\xc4\x8d vojnim beguncem, ki je iz\xc5\xa1la v Ljubljani leta 1944. Njeni uredniki so bili Narte Velikonja, Bo\xc5\xbeidar Borko, Tine Debeljak in Zorko Sim\xc4\x8di\xc4\x8d.\n_START_SECTION_\nVsebina\n_START_PARAGRAPH_\nV njem so zbrani leposlovni, esejisti\xc4\x8dni in znanstveni prispevki sto desetih piscev vseh rodov. Poglavitni namen publikacije je bil prikazati slovensko duhovno ustvarjalnost v te\xc5\xbeavnih vojnih razmerah v okupirani Sloveniji, hkrati pa so izdajatelji hoteli nasprotovati kulturnemu molku, ki ga je v za\xc4\x8detku okupacije razglasila Osvobodilna fronta. Zbornik zimske pomo\xc4\x8di je bil po vojni uvr\xc5\xa1\xc4\x8den na seznam prepovedanih knjig.'